ΓΡΑΠΤΗ ΕΡΩΤΗΣΗ P-1583/03

υποβολή: Jan Dhaene (Verts/ALE) προς την Επιτροπή

(2 Μαΐου 2003)

Θέμα: Η διασυνοριακή κυκλοφορία με τρένο

Τα διασυνοριακά σιδηροδρομικά ταξίδια κοστίζουν περισσότερο από ό,τι τα συνήθη ταξίδια με τρένο, γεγονός που συνιστά ανωμαλία σε μια Ευρώπη χωρίς σύνορα. Επιπλέον δε είναι και αντιπεριβαλλοντικό: ενθαρρύνεται η οδική κυκλοφορία, επειδή το τρένο είναι δαπανηρό, δεδομένου ότι οι εθνικές εταιρίες σιδηροδρόμων κοστολογούν εις διπλούν τη διασυνοριακή κυκλοφορία. Παραπέμπουμε λόγου χάριν στη σύνδεση Kortrijk (Bέλγιο) — Λίλλη (Γαλλία) και Tounai — Λίλλη.

1. Στην Ευρώπη, η ενδοκοινοτική κυκλοφορία χρημάτων επιβαρύνεται με μικρότερα τραπεζικά τέλη. Γιατί να μην ισχύει το ίδιο και για τα πρόσωπα που ταξιδεύουν με το τρένο·

2. Μπορεί να αναφέρει η Επιτροπή τι μέτρα προτίθεται να λάβει βραχυπρόθεσμα κατά της ως άνω πρακτικής·

3. Θα ήταν ενδεχομένως δυνατόν να προβλεφθεί ένα επίδομα τρένου για τη Λίλλη 2004, πολιτιστική πρωτεύουσα της Ευρώπης·

Απάντηση της κας de Palacio εξ ονόματος της Επιτροπής

(5 Ιουνίου 2003)

Η Επιτροπή συμφωνεί ότι το μεγαλύτερο ύψος των ναύλων για τις διασυνοριακές σιδηροδρομικές επιβατικές διαδρομές, σε σύγκριση με τις εθνικές, συνιστούν ανωμαλία στη λειτουργία της εσωτερικής αγοράς. Πλην όμως, η ανωμαλία αυτή αναμένεται να αρθεί σταδιακά, με την ολοκλήρωση του Ευρωπαϊκού Σιδηροδρομικού Χώρου, όπως αναφέρεται στην ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο Για έναν ολοκληρωμένο ευρωπαϊκό σιδηροδρομικό χώρο(1), που συνόδευσε τις νομοθετικές προτάσεις πουποβλήθηκαν στο πλαίσιο της δεύτερης σιδηροδρομικής δέσμης (πακέτο).

Οι ναύλοι για τις διασυνοριακές διαδρομές καθορίστηκαν στο πλαίσιο των ενιαίων κανόνων σχετικά με τη Σύμβαση Διεθνούς Σιδηροδρομικής Μεταφοράς Επιβατών και Αποσκευών (Contract for International Carriage of Passengers and Luggage by Rail — CIV), που αποτελεί προσάρτημα της σύμβασης για τις διεθνείς σιδηροδρομικές μεταφορές (Convention concerning International Carriage by Rail — COTIF) της 9ης Μαΐου 1980(2). Οι διασυνοριακοί ναύλοι συνίστανται στα τιμολόγια που ισχύουν στο δίκτυο κράτους μέλους, στο δικαίωμα επιβίβασης, καθώς και σε συνοριακό συμπλήρωμα. Είναι δύσκολη η δικαιολόγηση ή η συνέχιση της κατάστασης αυτής στο πλαίσιο ενός ολοκληρωμένου ευρωπαϊκού σιδηροδρομικού χώρου.

Βάσει του οικείου προγράμματος εργασίας 2003, η Επιτροπή προτίθεται ναποβάλει, αργότερα εντός του 2003, πρόταση κανονισμού για τα δικαιώματα των επιβατών και τιςποχρεώσεις όσον αφορά τους επιβάτες, στις διεθνείς σιδηροδρομικές γραμμές, η οποία θα περιλαμβάνει διατάξεις για τις πληροφορίες που πρέπει να διαβιβάζονται στους επιβάτες σχετικά με τα τιμολόγια και τους ναύλους. Τα ζητήματα αυτά

εξετάστηκαν -και εξετάζονται ακόμη- με τα μέρη που πρωτίστως αφορούν οι εν λόγω διατάξεις, δηλ. την Κοινότητα Ευρωπαϊκών Σιδηροδρόμων και τις ενώσεις καταναλωτών. Επιπλέον, η Επιτροπή δρομολόγησε προπαρασκευαστικές εργασίες όσον αφορά Οδηγία σχετική με τη σταδιακή απελευθέρωση της αγοράς των διεθνών σιδηροδρομικών επιβατικώνπηρεσιών. Οι πρωτοβουλίες αυτές αναμένεται να διευκολύνουν τη δημιουργία μιας γνήσιας, ολοκληρωμένης αγοράς σιδηροδρομικών επιβατικώνπηρεσιών στην Ένωση, η οποία θα επιτρέψει στις σιδηροδρομικές επιχειρήσεις να εξυπηρετούν σιδηροδρομικές γραμμές όταν διαβλέπουν επιχειρηματικές δυνατότητες. Προς τον σκοπό αυτό, πρέπει να παρέχεται η δυνατότητα στις σιδηροδρομικές επιχειρήσεις να καθορίζουν το επίπεδο των ναύλων ούτως ώστε να βελτιστοποιούν τα έσοδα, πέραν του άρθρου 5 της οδηγίας 91/440/ΕΟΚ(3), όπως αυτή τροποποιήθηκε, το οποίο ορίζει ότι οι σιδηροδρομικές επιχειρήσεις θα αποτελούν το αντικείμενο διαχείρισης σύμφωνα με τις αρχές που εφαρμόζονται στις εμπορικές εταιρείες.

Βάσει του κανονισμού (ΕΟΚ) αριθ. 1191/69(4), είναι δυνατή η συνεργασία των δημοσίων αρχών όμορων κρατών μελών για την σύναψη συμβάσεων παροχής δημόσιαςπηρεσίας με σιδηροδρομικές επιχειρήσεις, για την προσφορά διασυνοριακών σιδηροδρομικώνπηρεσιών. Οι συμβάσεις αυτές μπορούν να περιλαμβάνουν διατάξεις για το επίπεδο των τιμολογίων για τις εν λόγωπηρεσίες. Η Επιτροπή λυπάται για το γεγονός ότι η δυνατότητα αυτή αξιοποιείται σπανίως από τις αρμόδιες επί των μεταφορών αρχές των γειτονικών περιφερειών όμορων κρατών μελών.

Εις ό,τι αφορά τη χρηματοδότηση της εκδήλωσης Λίλλη — Πολιτιστική Πρωτεύουσα 2004, η Επιτροπή, όπως προβλέπει η απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου της 14ης Φεβρουαρίου 2000 σχετικά με τη θέσπιση του προγράμματος Πολιτισμός 2000(5), περιορίζεται στη συγχρηματοδότηση των εκδηλώσεων που προτείνει η πόλη και οι οποίες πραγματοποιούνταιπό την αυστηρή ευθύνη της ίδιας της πόλης. Ως εκ τούτου, στο πλαίσιο της εκδήλωσης Πολιτιστική πρωτεύουσα της Ευρώπης 2004, δεν προβλέπεται η χορήγηση επιδοτήσεων για συνδέσεις που καταλήγουν στη Λίλλη.

(1) COM(2002)18 τελικό.

(2) Στο πλαίσιο της δεύτερης σιδηροδρομικής δέσμης (πακέτο), για την οποία το Συμβούλιο κατέληξε προσφάτως σε πολιτική συμφωνία επί κοινής θέσεως, έχειποβληθεί πρόταση για σύσταση σχετικά με απόφαση του Συμβουλίου με την οποία εξουσιοδοτείται η Επιτροπή να διαπραγματευτεί τους όρους μιας ενδεχόμενης κοινοτικής προσχώρησης στη σύμβαση για τις διεθνείς σιδηροδρομικές μεταφορές (COTIF) της 9ης Μαΐου 1980, όπως τροποποιήθηκε από το Πρωτόκολλο του Βίλνιους της 3ης Ιουνίου 1999, COM(2002)24 τελικό.

(3) Οδηγία 91/440/ΕΟΚ του Συμβουλίου της 29ης Ιουλίου 1991 για την ανάπτυξη των κοινοτικών σιδηροδρόμων, ΕΕ L 237 της 24.8.1991, όπως τροποποιήθηκε από την οδηγία 2001/12/ΕΚ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2001, ΕΕ L 75 της 15.3.2001.

(4) Κανονισμός (ΕΟΚ) αριθ. 1191/69 του Συμβουλίου της 26ης Ιουνίου 1969 περί των ενεργειών των κρατών μελών που αφορούν τιςποχρεώσεις που είναι συνυφασμένες με την έννοια της δημόσιαςπηρεσίας στον τομέα των σιδηροδρομικών, οδικών και εσωτερικών πλωτών μεταφορών, ΕΕ L 156 της 28.6.1969, όπως τροποποιήθηκε από τον κανονισμό (ΕΟΚ) αριθ. 1893/91/ΕΟΚ του Συμβουλίου της 20ης Ιουνίου 1991, ΕΕ L 169 της 29.6.1991.

(5) ΕΕ L 63 της 10.3.2000.